ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतात गेल्या 7 महिन्यांत कोरोनाच्या नवीन रुग्णांची सर्वात कमी नोंद; गेल्या 24 तासांत 12,584 रुग्णांची नोंद
25 राज्ये / केंद्रशासित प्रदेशांमध्ये सक्रिय रुग्णांची संख्या 5,000 हुन कमी
कोविडच्या यूके व्हेरिएंट प्रकारात देशात सकारात्मक आढळलेल्या एकूण व्यक्तींची संख्या 96; आहे; गेल्या 24 तासांत त्यात अधिक रुग्णांची भर पडलेली नाही.
जागतिक महामारीविरूद्धच्या लढ्यात भारताने एक महत्त्वपूर्ण टप्पा ओलांडला आहे. दररोजच्या नवीन रुग्णसंख्येने आज नोंदविला नवा नीचांक
सुमारे सात महिन्यांनंतर गेल्या 24 तासांत देशभरात एका दिवसातील नव्या 12,584 रुग्णांची नोंद झाली. 18 जून 2020 रोजी एका दिवसातील नव्या रुग्णांची संख्या 12,881 होती.
‘संपूर्ण सरकार’ आणि ‘संपूर्ण समाज’ आधारित केंद्राच्या शाश्वत, कार्यक्षम आणि साचेबद्ध धोरणामुळे, दररोजच्या नवीन रुग्ण संख्येत सातत्याने घट दिसून येत आहे. यामुळे दैनंदिन मृत्युदरातही सातत्याने घट झाली आहे. गेल्या 24 तासांत 167 दैनंदिन मृत्यूची नोंद झाली.
भारतातील सक्रीय रुग्णसंख्या आज 2,16,558 इतकी कमी आहे. एकूण पॉझिटिव्ह प्रकरणांमध्ये सक्रिय रुग्णांचे प्रमाण 2.07% इतके कमी झाले आहे.
गेल्या 24 तासांत एकूण सक्रिय प्रकरणांमध्ये, 5,968 ने घट झाली आहे.
राष्ट्रीय सामूहिक पाठपुरावा केल्यानंतर 25 राज्ये / केंद्रशासित प्रदेशांमध्ये 5,000 पेक्षा कमी सक्रिय रुग्ण आहेत.
दुसरीकडे, 32 राज्ये / केंद्रशासित प्रदेशांमध्ये 10,000 पेक्षा कमी सक्रिय रुग्ण आहेत.
चाचणीच्या पायाभूत सुविधा वाढल्यामुळे पॉझिटिव्ह प्रकरणांचे प्रमाणही कमी झाले आहे.
भारताचा साप्ताहिक पॉझिटिव्हिटी दर 2.06% आहे. 22 राज्ये / केंद्रशासित प्रदेशांचा राष्ट्रीय सरासरीपेक्षा साप्ताहिक पॉझिटिव्हिटी दर कमी आहे.
बरे झालेल्या रुग्णांची एकूण संख्या आज 1.01 कोटी  झाली आहे म्हणजेच रुग्ण बरे होण्याचे प्रमाण आता 96.49% पर्यंत पोहोचले आहे. बरे झालेले आणि सक्रिय रुग्ण यातील तफावत वाढत आहे आणि सध्या ही संख्या 98,94,736 आहे.
गेल्या 24 तासांत 18,385 रुग्ण बरे झाले आहेत.
नव्याने बरे झालेल्या रुग्णांपैकी 80.50%10 राज्ये / केंद्रशासित प्रदेशातील आहेत.
रुग्ण बरे होण्याच्या दैनंदिन संख्येत महाराष्ट्राने 4,286 इतकी सर्वाधिक नोंद केली आहे. केरळमध्ये दैनंदिन 3,922 नवीन रुग्ण बरे झाले आहेत तर छत्तीसगडमध्ये दैनंदिन बरे होणाऱ्यांची संख्या 1,255 झाली.
नवीन प्रकरणांपैकी 70.08% हे सात राज्ये आणि केंद्रशासित प्रदेशांमध्ये केंद्रित आहेत.
केरळमध्ये गेल्या 24 तासात दैनंदिन प्रकरणात सर्वाधिक 31,110 नवीन रुग्ण आढळले. काल महाराष्ट्रात 2,438 तर छत्तीसगडमध्ये 853 नवीन रुग्णांची नोंद झाली.
गेल्या 24 तासात नोंदवलेल्या 167 मृत्यू प्रकरणात दहा राज्ये / केंद्रशासित प्रदेशांचा वाटा 62.28% आहे.
महाराष्ट्रात 40 तर केरळ आणि पश्चिम बंगालमध्ये अनुक्रमे 20 आणि 16 नवीन मृत्यूची नोंद झाली.
नवीन यूके व्हेरियंट जीनोम सह आज पॉझिटिव्ह रुग्णांची संख्या आज 96 आहे. गेल्या 24 तासांत त्यात कोणतीही भर पडली नाही.
Jaydevi P.S/V.Joshi/P.Kor
पंतप्रधान कार्यालय
पंतप्रधान ‘परिक्षा पे चर्चा 2021’दरम्यान विद्यार्थी, शिक्षक आणि पालकांशी संवाद साधणार
नवी दिल्ली, 18 फेब्रुवारी 2021
पंतप्रधान, नरेंद्र मोदी ‘परिक्षा पे चर्चा 2021’ दरम्यान जगभरातील विद्यार्थी, शिक्षक आणि पालकांशी ऑनलाईन संवाद साधतील.
ट्वीटच्या मालिकेत पंतप्रधान म्हणाले, “आमचे शूर ExamWarriors” जोमाने परीक्षेची तयारी असतानाच ‘परिक्षा पे चर्चा 2021’ संवाद मालिका पुन्हा त्यांच्या भेटीला आली आहे, यावेळी हा संवाद संपूर्णपणे ऑनलाईन असून जगभरातील विद्यार्थ्यांसाठी खुला आहे. चला, हसतमुख चेहऱ्याने आणि कोणताही ताण न घेता परीक्षा देऊया! #PPC2021
लोकांच्या मागणीनुसार, ‘परीक्षा पे चर्चा 2021’ मध्ये पालक आणि शिक्षक देखील सहभागी होऊ शकतात. गंभीर विषयांवर मजेदार चर्चा असेल. मी माझ्या विद्यार्थी मित्रांना, त्यांच्या पालकांना आणि शिक्षकांना #PPC2021 मध्ये मोठ्या संख्येने भाग घेण्याचे आवाहन करतो. "
शाळा आणि महाविद्यालयीन विद्यार्थ्यांसमवेत पंतप्रधानांच्या संवाद कार्यक्रमाचे पहिले सत्र "परीक्षा पे चर्चा 1.0” 16 फेब्रुवारी, 2018 रोजी नवी दिल्लीच्या तालकटोरा स्टेडियमवर आयोजित करण्यात आले होते. 29 जानेवारी, 2018 रोजी "परीक्षे पे चर्चा 2.0” हा शाळा आणि महाविद्यालयीन विद्यार्थ्यांसह संवाद कार्यक्रमाचे दुसरे सत्र देखील नवी दिल्लीच्या तालकटोरा स्टेडियमवर आयोजित करण्यात आले होते. “परीक्षा पे चर्चा 2020” हे तिसरे सत्र नवी दिल्लीच्या तालकटोरा स्टेडियमवर 20 जानेवारी 2020 आयोजित करण्यात आले होते.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
केंद्रीय गृहमंत्री अमित शाह यांच्याकडून ‘राष्ट्रीय शैक्षणिक धोरण 2020’ चे स्वागत
“गेल्या 34 वर्षांत, भारताला अशा भविष्यवेधी धोरणाची आवश्यकता होती. या महत्त्वपूर्ण निर्णयाबद्दल पंतप्रधान व केंद्रीय शिक्षणमंत्री यांचे आभार, नवभारत निर्मितीसाठी अतिशय महत्त्वाचा निर्णय”
‘राष्ट्रीय शैक्षणिक धोरण 2020’ चा उद्देश समग्र आणि बहुशाखीय पद्धतीने भारतीय शिक्षण पद्धतीत अमुलाग्र परिवर्तन घडवून आणणे आणि बालकांचा सर्वांगीण विकास करणे हा आहे”
नवी दिल्ली, 29 जुलै 2020
केंद्रीय गृहमंत्री अमित शाह यांनी ‘राष्ट्रीय शैक्षणिक धोरण 2020’ चे स्वागत केले आहे. आपल्या ट्वीट संदेशात गृहमंत्री म्हणतात “शिक्षण हा कोणत्याही देशाचा पाया असतो आणि गेल्या 34 वर्षांपासून, भारताल अशा भविष्यवेधी धोरणाची आवश्यकता होती. या महत्त्वपूर्ण निर्णयाबद्दल पंतप्रधान नरेंद्र मोदी आणि केंद्रीय शिक्षणमंत्री डॉ रमेश पोखरीयाल यांचे स्वागत करतो, हा निर्णय नवभारत निर्मितीत अतिशय महत्त्वाचा ठरणार आहे”.
अमित शाह पुढे म्हणाले, हा खरोखर भारतीय शिक्षण व्यवस्थेच्या इतिहासातील उल्लेखनीय दिवस आहे. ‘राष्ट्रीय शैक्षणिक धोरण 2020' मुळे शालेय आणि उच्च शिक्षणात नितांत आवश्यकता असलेल्या ऐतिहासिक सुधारणा घडून येतील.
केंद्रीय गृहमंत्री आपल्या ट्वीटमध्ये पुढे म्हणाले “जगातील कोणतेही राष्ट्र संस्कृती आणि मुल्ये सोडून प्रगती करु शकत नाही. पंतप्रधान नरेंद्र मोदी यांचे राष्ट्रीय शैक्षणिक धोरण 2020 बाबतचे उद्दिष्ट सर्वांना उच्च गुणवत्तापूर्ण शिक्षण प्रदान करुन भारतीय संस्कृतीत खोलवर रुजलेली शिक्षण प्रणाली निर्माण करणे आणि जागतिक ज्ञान महासत्ता म्हणून भारताची पुनर्बांधणी करणे आहे”.
केंद्रीय गृहमंत्री म्हणाले की ‘राष्ट्रीय शैक्षणिक धोरण 2020’ समाजाच्या प्रत्येक घटकातील विद्यार्थ्यांपर्यंत पोहोचेल आणि हे सुनिश्चित करण्यासाठी एक विशेष संयुक्त कृती दलाची स्थापना केली जाईल. अमित शाह पुढे म्हणाले, उच्च शिक्षणातील एकूण नोंदणी प्रमाण  वाढवण्यासाठी सातत्यपूर्ण आणि धोरणात्मक पावले ऊचलली जातील.
केंद्रीय गृहमंत्री म्हणाले, “नवीन शैक्षणिक धोरण-2020 ची वैशिष्ट्ये म्हणजे शालेय शिक्षणात नवीन पद्धती 5+3+3+4 प्रणाली, नवीन 4-वर्षांचा अभ्यासक्रम, सिंगल पॉईंट कॉमन रेग्युलेटरी सिस्टीम, शुल्क निश्चिती आणि उच्च शिक्षणासाठी नियामक आराखड्यात अनेक प्रवेश आणि निर्गम बिंदूंसाठी समान धोरण”.
केंद्रीय गृहमंत्र्यांनी निदर्शनास आणून दिले की, नवीन शैक्षणिक धोरण-2020 मध्ये शैक्षणिक पतपेढीची तरतूद, शैक्षणिक प्रणालीत वाढती गुंतवणूक, शिक्षणाचे आंतरराष्ट्रीयीकरण, वंचित प्रदेशांसाठी विशेष शैक्षणिक झोन, कस्तुरबा गांधी बालिका विद्यालयाचे 12 वी पर्यंत अद्यतन आणि लोक विद्येवर लक्ष केंद्रीत करणे आणि तंत्रज्ञानाचा वापर करणे याचा समावेश आहे.
अमित शाह पुढे म्हणाले, ‘राष्ट्रीय शैक्षणिक धोरण 2020’ चा उद्देश समग्र आणि बहुशाखीय पद्धतीने भारतीय शिक्षण पद्धतीत अमुलाग्र परिवर्तन घडवून आणणे आणि देशातील बालकांचा सर्वांगीण विकास करणे हा आहे.”
G.Chippalkatti/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
उपराष्ट्रपती कार्यालय
उपराष्ट्रपतींनी आगामी 'उगादी, गुढी पाडवा, चैत्र सुकलादी, चेती चांद, बैसाखी, विशु, पुथांडू, वैशाखदी आणि बोहाग बिहू' या सणांनिमित्त देशवासियांना दिल्या शुभेच्छा
उपराष्ट्रपती श्री . एम व्यंकय्या नायडू यांनी देशातील जनतेला , आगामी 'उगादी, गुढी पाडवा, चैत्र सुकलादी, चेतीचांद, बैसाखी, विशु, पुथांडू, वैशाखदी आणि बोहाग बिहू' या सणांच्या शुभेच्छा दिल्या आहेत.
त्यांनी दिलेल्या संदेशाचा संपूर्ण मजकूर खालीलप्रमाणे -
'उगादी, गुढी पाडवा, चैत्र सुकलादी, चेती चांद, बैसाखी, विशु, पुथांडू, वैशाखदी आणि बोहाग बिहू' या सणांच्या शुभप्रसंगी मी आपल्या देशवासीयांना हार्दिक शुभेच्छा देतो आणि शुभकामना व्यक्त करतो .
हे सण पारंपरिक नवीन वर्षाची सुरुवात करतात आणि आपल्या देशातील संमिश्र संस्कृती आणि समृद्ध वारसा प्रतिबिंबित करतात. आंध्र प्रदेश आणि तेलंगणातील लोक या सणाला 'उगादी' म्हणून संबोधतात तर कर्नाटकात हा सण ' युगदी' म्हणून साजरा केला जातो. महाराष्ट्रात ' गुढीपाडवा ' आणि तामिळनाडूत 'पुथांडू' म्हणून हा सण साजरा करतात. तर आमच्या मल्याळी बंधू आणि भगिनी ' विशू' म्हणून हा सण केरळमध्ये साजरा करतात . या सणाला पंजाबमध्ये ' बैसाखी' आणि ओदिशात 'पाना संक्रांती' म्हणतात. पश्चिम बंगालमध्ये ‘पॉयला बैशाख’ ने नवीन वर्षाची सुरुवात करतात आणि आसाममध्ये 'बोहाग बिहू' या सणाने नवीन वर्षाची सुरुवात होते . नावे वेगवेगळी आहेत मात्र आनंद , आशा आणि एकरूपता यांनी भरलेले उत्सवाचे चैतन्य समान आहे.
आपले धर्मग्रंथ आणि पुराणे हे निसर्गाबद्दल आपला आदर दर्शविणार्या घटनांनी परिपूर्ण आहेत. आपल्या देशातील पीक हंगाम हा निसर्गाने दिलेले चैतन्य आणि विपुलता साजरी करण्याचे एक निमित्त आहे.
आपल्या देशात नेहमीच कुटुंब आणि मित्र मैत्रिणी एकत्र येऊन विविध सण साजरे करतात मात्र कोविड 19 महामारीमुळे निर्माण झालेली परिस्थिती पाहता ,कोविड प्रतिबंधासाठी आरोग्य आणि स्वच्छतेच्या शिष्टाचारांचे पालन करून सण साजरा करण्याचे आवाहन , मी माझ्या सहकारी नागरिकांना करतो.
हे सण आपल्या देशात शांतता, ऐक्य, समृद्धी आणि आनंद आणतील,अशी आशा व्यक्त करतो
संरक्षण मंत्रालय
इलेक्ट्रॉनिक वस्तू, कागदपत्रे आणि चलनी नोटा स्वच्छ करण्यासाठी डीआरडीओ प्रयोगशाळेने स्वयंचलित यूव्ही प्रणाली केली विकसित
नवी दिल्ली, 10 मे 2020
हैदराबादस्थित संरक्षण संशोधन आणि विकास संघटनेची  प्रमुख प्रयोगशाळा रिसर्च सेंटर इमरात  यांनी डिफेन्स रिसर्च अल्ट्राव्हायोलेट सॅनिटायझर ही स्वयंचलित कॉन्टॅक्टलेस यूव्हीसी सॅनिटायझेशन कॅबिनेट विकसित केली आहे. मोबाइल फोन, आयपॅड, लॅपटॉप, चलनी नोटा, चेक, चलान, पासबुक, कागद, लिफाफे इत्यादी स्वच्छ करण्यासाठी याची रचना करण्यात आली आहे.
डीआरयूव्हीएस कॅबिनेटमध्ये स्पर्श न करता स्वच्छता करता येते जे विषाणूचा प्रसार रोखण्यासाठी खूप महत्वाचे आहे. ड्रॉवर ओपनिंग आणि क्लोजरिंग मॅकेनिझमसह सेन्सर स्विच त्याचे परिचालन स्वयंचलित आणि स्पर्शाशिवाय बनवते. हे कॅबिनेटमध्ये ठेवलेल्या वस्तूंना यूव्हीसीची 360 अंश इतकी उष्णता प्रदान करते. सॅनिटायझेशन पूर्ण झाल्यानंतर, सिस्टम स्लीप मोडमध्ये जाते, त्यामुळे ऑपरेटरला त्या वस्तूची प्रतीक्षा करण्याची किंवा त्याच्याजवळ उभे राहण्याची आवश्यकता नाही.
DRUVS Cabinet
आरसीआयने एक स्वयंचलित यूव्हीसी चलन सॅनिटायझिंग उपकरण देखील विकसित केले आहे, ज्याला नोट्सक्लिन म्हणतात. चलनी नोटांचे बंडल डीआरयूव्हीएस वापरुन स्वच्छ केले जाऊ शकते. परंतु प्रत्येक नोटेचे निर्जंतुकीकरण ही खूप वेळ घेणारी प्रक्रिया असेल. त्यासाठी, एक निर्जंतुकीकरण तंत्र विकसित केले आहे, जेथे उपकरणाच्या इनपुट स्लॉटवर फक्त सुट्या चलनी नोटा ठेवाव्या लागतात. ते एकेक करून नोटा घेतात आणि संपूर्ण निर्जंतुकीकरणासाठी त्यांना यूव्हीसी दिव्यांच्या मालिकेतून पुढे सरकवले जाते.
Automated UVC currency sanitising device NOTESCLEANM.Jaitly/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 231
शिक्षण मंत्रालय
“डिजिटल परिवर्तन आणि उच्च शिक्षणाचे आंतरराष्ट्रीयीकरण” या विषयावरील आंतरराष्ट्रीय संमेलनामध्ये धर्मेंद्र प्रधान यांचा सहभाग
भारतीय आणि जागतिक संस्थांमधील समन्वायाद्वारे ज्ञानाचे नवीन जाळे निर्माण धर्मेंद्र प्रधान यांनी केले आवाहन
नवी दिल्ली, 27 सप्टेंबर 2022
केंद्रीय शिक्षण आणि कौशल्य विकास मंत्री धर्मेंद्र प्रधान आज नवी दिल्ली येथे, डेकिन विद्यापीठाने टिसीएसच्या सहयोगाने आयोजित केलेल्या “डिजिटल परिवर्तन आणि उच्च शिक्षणाचे आंतरराष्ट्रीयीकरण” या विषयावरील आंतरराष्ट्रीय संमेलनामध्ये सहभागी झाले आणि संमेलनाच्या उद्घाटन सत्राला त्यांनी संबोधित केले.
‘डिजिटल परिवर्तन आणि उच्च शिक्षणाचे आंतरराष्ट्रीयीकरण” या विषयावरील या आंतरराष्ट्रीय संमेलनात प्रधान, डेकिन विद्यापीठाचे कुलगुरू इयान मार्टिन, सुब्रमण्यम रामादोराई, ओ.पी.जिंदाल विद्यापीठाचे संस्थापक कुलगुरू प्रा. सी. राजकुमार, मॅथ्यू जॉन्स्टन आणि भारत आणि ऑस्ट्रेलियातील इतर विचारवंतांबरोबर सहभागी झाले होते.
प्रधान म्हणाले की भारत आणि ऑस्ट्रेलिया यांच्यात सामायिक मूल्यांवर आधारित दीर्घकालीन संबंध आहेत. शिक्षण आणि कौशल्य क्षेत्रातील आपली भागीदारी अधिकाधिक मजबूत होत आहे. औद्योगिक क्रांती 4.0. चे नेतृत्व करण्याची भारताची आकांक्षा आहे. भारत-ऑस्ट्रेलिया दरम्यानची भागीदारी या प्रवासात महत्वाची भूमिका बजावेल. प्रधान पुढे म्हणाले की ज्ञान हा कोणत्याही संस्कृतीचा महत्त्वाचा आधारस्तंभ असतो. भारतीय संस्कृती नेहमीच ज्ञानाधारित आणि ज्ञान-प्रणित राहिली आहे. हाच वारसा पुढे नेत, भारत एनईपी  2020 लागू करत आहे. 15-25 वयोगटातील मोठ्या लोकसंख्येला शिक्षण आणि कौशल्य प्रशिक्षण देणे हे आजचे आव्हान आहे. ते असेही म्हणाले की भारतात एक नवीन “डिजिटल जीवनशैली” आकार घेत आहे. 2023 च्या अखेरीपर्यंत स्वदेशी 5G सेवेपासून, डिजिटल पेमेंटमधील जागतिक नेतृत्व, आगामी डिजिटल विद्यापीठ आणि सर्व गावांना हाय-स्पीड इंटरनेट सेवेला जोडणे, याद्वारे भारताचे डिजिटायझेशन नवीन संधी निर्माण करत आहे.
R.Aghor /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 129
पंतप्रधान कार्यालय
पंतप्रधान नरेंद्र मोदी यांची जपान-इंडिया असोसिएशन  बरोबर बैठक
नवी दिल्ली, 24 मे 2022
पंतप्रधान नरेंद्र मोदी यांनी आज, 24 मे, 2022 रोजी जपानचे माजी पंतप्रधान योशिरो मारी आणि शिंजो आबे यांची जपानमध्ये टोकियो येथे भेट घेतली. योशिरो मोरी हे जपान-इंडिया असोसिएशन चे विद्यमान अध्यक्ष आहेत. तर शिंजो आबे लवकरच या असोसिएशनचे अध्यक्षपद स्वीकारणार आहेत. जेआयएची स्थापना 1903 मध्ये झाली आहे. जेआयए ही जपानमधील सर्वात जुन्या मैत्री संघटनांपैकी एक आहे.
भारत आणि जपान यांच्यातील राजकीय, आर्थिक आणि सांस्कृतिक क्षेत्रामध्ये देवाण-घेवाण वाढविण्यासाठी योशिरो मोरी यांच्या नेतृत्वाखाली जेआयएने दिलेल्या महत्त्वपूर्ण योगदानाचे पंतप्रधानांनी कौतुक केले. शिंजो आबे यांना त्यांच्या नवीन जबाबदारीसाठी पंतप्रधान मोदी यांनी शुभेच्छा दिल्या; तसेच जेआयए यापुढेही अशीच महत्वपूर्ण भूमिका पार पाडेल, अशी अपेक्षा व्यक्त केली.
भारत –जपान यांच्यातील विशेष धोरणात्मक आणि जागतिक भागीदारीविषयी व्यापक स्तरावर यावेळी नेत्यांनी चर्चा केली. तसेच शांततापूर्ण, स्थिर आणि समृद्ध हिंद-प्रशांत क्षेत्रासाठी भारत आणि जपानच्या सामायिक दृष्टिकोनावरही यावेळी नेत्यांनी चर्चा केली. उभय देशातल्या लोकांमध्ये संबंध अधिक दृढ व्हावेत यासाठीच्या मार्गांवर चर्चा करण्यात आली.
S.Kulkarni/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
राष्ट्रीय महामार्ग क्षेत्रामध्ये उद्योग सुलभतेमध्ये सुधारणा करण्यासाठी ‘एनएचएआय'र्तफे उद्योग मंडळांकडून आलेल्या शिफारसींना सहमती
राष्ट्रीय महामार्ग क्षेत्रामध्ये व्यवसायाच्या सुलभतेमध्ये आणखी सुधारणा करण्यासाठी एनएचएआय म्हणजे राष्ट्रीय महामार्ग प्राधिकरणाने ‘सीईएआय’ या अभियांत्रिकी उद्योग संस्थेकडून आलेल्या बहुतांश शिफारसी, सूचनांना सहमती दर्शवली आहे.
एनएचएआयने दिलेल्या माहितीनुसार सीईएआयने ओम्नीबस बँक हमी, सल्लागारांच्या कार्याचे मापदंड, डीपीआरला मान्यता, मूल्य अभियांत्रिकी? तांत्रिक क्षमतांची तरतुद, लिलावांचे मूल्यांकन आदि विषयांवर काही सूचना, शिफारसी केल्या होत्या. यापैकी बहुतांश शिफारसींना एनएचएआयने सहमती दर्शविली आहे. तसेच ज्या सूचना एनएचएआयच्या कार्यक्षेत्रामध्ये येत नाहीत, त्या सूचना संबंधित अधिका-यांकडे विचारार्थ पाठविल्या आहेत. उद्योग-व्यवसायाच्या सुलभतेसाठी चांगल्या सूचना आणि शिफारसी केल्या जात असतील तर त्यांचा भविष्यातही एनएचएआयच्यावतीने जरूर सकारात्मक विचार केला जाईल, असे एनएचएआयने स्पष्ट केले आहे.
एनएचएआयने स्वीकृत केलेल्या काही प्रमुख सूचना -
1. एनएचएआयने ओम्नीबस बँक हमी प्रणाली स्वीकारली असून त्यासंदर्भातील मार्गदर्शक सूचना देण्यात आल्या आहेत.
2. नाविन्यपूर्ण तंत्रज्ञान तसेच साहित्य-सामुग्रीचा वापर करण्याची सूचना मान्य केली असून सल्लागारांना डीपीआर तयार करताना अशा नवीन तंत्रज्ञानाचा प्रस्ताव देण्यास सूचविले आहे. तसेच विनाकारण खर्च होवू नये, याची काळजी घेतली जाणार आहे. डीपीआरच्या विविध टप्प्यांची मान्यतेची प्रक्रिया जलदतेने राबविण्यात येणार आहे.
3. सल्लागारांना नियोजित वेळेवर त्यांचे पैसे मिळण्यासाठी एनएचएआय वचनबद्ध आहे.
4. तांत्रिक क्षमता तरतुदीनुसार सल्लागारांना त्यांच्या कार्यानुसार आणि विक्रेता कामगिरी मूल्यांकन प्रणालीनुसार दर्जा देण्यात येणार आहेे.
उद्योग व्यवसायाच्या सुलभीकरणासाठी आणि भागीधारकांशी चांगले संबंध राहण्यासाठी एनएचएआयने अधिक सुविधा पुरवण्याचे मान्य केले आहे.
-----
B.Gokhale/S.Bedekar/P.Kor
अर्थ मंत्रालय
प्राप्तिकर विभागाच्या अधिकाऱ्यांची मुंबईसह गुजरात आणि इतर ठिकाणी शोधमोहीम
नवी दिल्ली, 2 ऑगस्ट 2022
प्राप्तिकर विभागाने 20 जुलै 2022 रोजी गुजरातमधील काही नामवंत बड्या उद्योग कंपन्यांच्या कार्यालयांवर छापे घातले आहेत. यात, वस्त्रोद्योग, रसायने, पॅकेजिंग, बांधकाम व्यवसाय आणि शिक्षण अशा क्षेत्राशी संबंधित व्यावसायिकांचा समावेश आहे. प्राप्तिकर विभागाच्या अधिकाऱ्यांनी खेडा, अहमदाबाद, मुंबई, हैदराबाद आणि कोलकाता इथल्या 58 जागी ही कारवाई झाली आहे.
या शोधमोहीमेत, अधिकाऱ्यांना अनेक कागदपत्रे आणि डिजिटल डेटा पुरावा म्हणून सापडले असून ही सर्व सामग्री जप्त करण्यात आली आहे. या पुराव्यावरुन असे निष्पन्न झाले आहे, की, या सगळ्या व्यावसायिकांनी विविध मार्गांनी करचुकवेगिरी केली आहे. यात, खातेवहीच्या पलीकडे बेहिशेबी रोख रकमेचे व्यवहार, बनावट खरेदी व्यवहार, आणि बांधकाम व्यावसायातील खोट्या पावत्या अशा गैरव्यवहारांचे पुरावे सापडले आहेत. या सगळ्या व्यावसायिकांनी कोलकात्यातील काही बनावट कंपन्यांच्या आधारे हवालाचे व्यवहार केल्याचेही या तपासात आढळले आहे. रोख आणि ‘सराफी’म्हणजे असुरक्षित मार्गाने काही उत्पन्न मिळवल्याचेही निष्पन्न झाले आहे.
त्याशिवाय,यातील शेअर बाजारात नोंदणीकृत असलेल्या कंपन्यांनी ऑपरेटर्सच्या मदतीने कंपनीच्या समभागांच्या किमती बनावट पद्धतीने जास्त दाखवून त्यातही नफेखोरी केली आहे. त्याशिवाय प्रवर्तकांच्या वैयक्तिक उपयोगासाठी, खोटी नावे दाखवून काही पैशांची अफरातफर केली आहे. त्याशिवाय या पुराव्यामधून असेही दिसले आहे, की या व्यावसायिकांनी पब्लिक लिमिटेड कंपनीचया खातेवह्यातही गडबड केली आहे.
या शोधमोहिमेत, अधिकाऱ्यांना 1000 कोटी रुपयांपेक्षा अधिक मूल्याच्या बेहिशेबी व्यवहारांचा शोध लागला आहे. आतापर्यंत, 24 कोटी रुपयांची बेहिशेबी रोख रक्कम आणि 20 कोटी रुपयांचे बेहिशेबी दागिने, सोने जप्त करण्यात आले आहे.
पुढचा तपास जारी आहे.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 202.5  कोटी लसमात्रा देण्यात आल्या आहेत.
गेल्या 24 तासात 30,42,476 मात्रा देण्यात आल्या.
भारतातील उपचाराधीन रुग्णांची संख्या सध्या 1,47,512 आहे
उपचाराधीन रुग्णांचे प्रमाण 0.34% आहे
रुग्ण बरे होण्याचा दर सध्या 98.47% आहे.
गेल्या 24 तासात 18,159 रुग्ण बरे झाले, त्यामुळे बरे झालेल्यांची एकूण संख्या वाढून 4,32,46,829 वर पोहचली.
गेल्या 24 तासात 14,830 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 87.31 कोटी चाचण्या करण्यात आल्या. गेल्या 24 तासात 4,26,102 चाचण्या करण्यात आल्या.
आयुष मंत्रालय
ब्रिक्स देशांमधील पारंपरिक औषधी उत्पादनांचे मानकीकरण नियमन सुसंगत करण्याबाबत वेबिनार संपन्न
भारताच्या ब्रिक्स अध्यक्षतेखाली आयुष मंत्रालयाने नुकतेच ब्रिक्स देशांच्या पारंपारिक औषधी उत्पादनांच्या मानकीकरण नियमन सुसंगत करण्याबाबत एका वेबिनारचे आयोजन केले होते. या कार्यक्रमाला भारत, चीन, दक्षिण आफ्रिका, रशिया आणि ब्राझील मधील पारंपरिक औषध क्षेत्रातील नामांकित तज्ज्ञ आणि हितधारक उपस्थित होते. 24-26 फेब्रुवारी 2021 रोजी झालेल्या “ब्रिक्स शेर्पाच्या पहिल्या बैठकी ” दरम्यान आयुष मंत्रालयाने अशा प्रकारचे वेबिनार आयोजित करण्याचा प्रस्ताव मांडला होता ज्याला सदस्य देशांनी सहमती दर्शवली होती. आयुष मंत्रालयाने 25 मार्च 2021 रोजी "पारंपरिक औषधांमधील ब्रिक्स तज्ञांची " आभासी बैठक देखील आयोजित केली होती.
डॉ . मनोज नेसरी, सल्लागार , आयुष मंत्रालय यांनी या कार्यक्रमाचे अध्यक्षपद भूषवले आणि उद्घाटनपर भाषण केले. वेबिनारबद्दल माहिती देताना डॉ. नेसरी यांनी ब्रिक्स सहकार्यात आणखी वाढ करण्याच्या उद्देशाने पारंपारिक औषध क्षेत्रातील भारताच्या ब्रिक्स 2021 चा प्राधान्यक्रम आणि वितरण योग्य बाबींवर भर दिला. भारताच्या प्रस्तावामध्ये पारंपरिक औषधांमध्ये ब्रिक्स सहकार्यावरील सामंजस्य करार आणि पारंपरिक औषधांबाबत ब्रिक्स मंचाची स्थापना  यांचा समावेश होता. ब्रिक्स देशांमधील पारंपारिक औषधी उत्पादनांचे मानकीकरण नियमन सुसंगत करण्याची गरज त्यांनी अधोरेखित केली. आयुष औषध प्रणालीच्या माध्यमातून कोविड 19 चा प्रादुर्भाव कमी करण्याच्या दृष्टीने केलेल्या उपाययोजनाही त्यांनी अधोरेखित केल्या.
वेबिनारच्या पहिल्या सत्रादरम्यान, ब्रिक्स देशांच्या प्रतिनिधींनी औषध नियमन, सेवा मानके आणि नियम; त्यांच्या संबंधित देशांमध्ये पारंपारिक औषधांबाबत मार्गदर्शन याबाबत सादरीकरण केले. भारताकडून “आयुष नियम आणि औषध मार्गदर्शन मानक”; "भारतीय औषधाच्या पारंपारिक प्रणालींचा कोश - एक आढावा आणि " आयुष आरोग्यसेवा मानकीकरण आणि नियमन " यावर सादरीकरण करण्यात आले. वेबिनारच्या दुसर्या सत्रादरम्यान, ब्रिक्स देशांमधील पारंपारिक औषधाच्या क्षेत्रातील उद्योग हितधारकांमध्ये चर्चा झाली. भारत आणि चीनमधील पारंपारिक औषध उद्योगाच्या प्रतिनिधींनी विस्तृत सादरीकरण केले.
ब्रिक्स देशांतील पारंपारिक औषध तज्ज्ञांनी व हितधारकांनी ब्रिक्स देशांसह जागतिक स्तरावर पारंपारिक औषधाना चालना देण्यासाठी भारताने केलेले प्रयत्न आणि उपाययोजनांची प्रशंसा केली आणि त्यासाठी सहकार्य व सहाय्य करण्याचे आश्वासन दिले .
नागरी उड्डाण मंत्रालय
भारतीय हवाई प्राधिकरणातर्फे  हवाई सुरक्षा जागृती सप्ताह 2020 चे आयोजन
नवी दिल्ली , 23 नोव्हेंबर 2020
भारतीय हवाई प्राधिकरणातर्फे आजपासून 27 नोव्हेंबरपर्यंत हवाई सुरक्षा जागृती सप्ताह पाळला जात आहे. या साप्ताहिक जनजागृती कार्यक्रमादरम्यान देशभरातील सर्व विमानतळे आणि प्राधिकरणाच्या अखत्यारीतील हवाई दिशादर्शक सेवा केंद्रांवर  विविध कार्यक्रम आयोजित केले जाणार आहेत.
सर्व प्रादेशिक कार्यकारी संचालक आणि विमानतळ संचालकांनी, स्वतःहून पुढाकार घेत, त्यांच्या सबंधित भागात हवाई सुरक्षिततेविषयीच्या उपाययोजना आणि उपक्रमांकडे जातीने लक्ष द्यावे, अशी विनंती प्राधिकरणाचे अध्यक्ष अरविंद सिंह यांनी केली आहे. कोविड-19 च्या काळात विमानांची वाहतूक कमी झाल्यानंतर, अनेक विमानतळांवर प्राणी/पक्ष्यांचा वावर वाढल्याचे आढळले आहे. त्यामुळे विमानांची संख्या कमी असली तरीही, सुरक्षिततेविषयक प्रतिबंधात्मक नियमांचे काटेकोरपणे पालन केले जावे, अशी सूचना त्यांनी केली आहे.
हवाई सुरक्षिततेविषयी जनजागृती करण्यासाठी एएआय आपल्या कर्मचाऱ्यांसोबत विविध कार्यक्रम करणार आहे. यात कागदपत्रे आणि सुविधांचा आढावा, मॉक ड्रील, प्रतिबंधात्मक उपाययोजना इत्यादींचा समावेश होईल. सोशल मिडीयावरुन विविध जनजागृतीपार मोहिमा चालवल्या जातील. त्याशिवाय, एएआयच्या कार्यालयाबाहेर बॅनर्स आणि पोस्टर्स लावण्यात आले आहेत. त्याशिवाय, सुरक्षा जागृती सप्ताहाविषयी विमानतळ प्राधिकरणाशी सबंधित अंतर्गत आणि बाह्य हितसंबंधी गटांच्या जनजागृतीसाठी प्रयत्न केले जाणार आहेत.
नागरी हवाई महासंचालानालय-डीजीसीए चे डीडीजी, यांनी 2030 पर्यंत शून्य मृत्यूदराचे दीर्घकालीन लक्ष्य ठेवण्यावर भर दिला. जागतिक नागरी विमान वाहतूक सुरक्षितता योजनेनुसार, सुरक्षा व्यवस्थांचे योग्य व्यवस्थापन करुन, हे उद्दिष्ट गाठता येऊ शकतं.
स्थानिक विमानतळांवर, विमानांच्या सुरक्षिततेच्या दृष्टीने या विमानतळांवर काम करणाऱ्या सर्व कर्मचाऱ्यांना, आसपासच्या परिसरातील नागरिकांना, सुरक्षाविषयक नियमांची जाणीव आणि माहिती करुन देण्यासाठी, विमानतळ संचालक, या सप्ताहादरम्यान आजूबाजूचे भाग तसेच शाळा/महाविद्यालयांमध्ये जनजागृती कार्यक्रम आयोजित करणार आहेत.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
माहिती आणि प्रसारण मंत्रालय
दूरदर्शनच्या ‘वतन’ या देशभक्तीपर गीताचे प्रकाश जावडेकर यांच्या हस्ते प्रकाशन
नवी दिल्ली, 13 ऑगस्ट 2019
स्वातंत्र्यदिनाचे औचित्य साधत केंद्रीय माहिती आणि प्रसारण मंत्री प्रकाश जावडेकर यांच्या हस्ते आज नवी दिल्लीत ‘वतन’ या दूरदर्शनने निर्मित केलेल्या देशभक्तीपर गीताचे प्रकाशन झाले. हे गीत नव भारताला समर्पित करण्यात आले आहे. या गीतात सरकारने केलेल्या अनेक उपक्रमांचा तसेच चांद्रयान-2 या मोहिमेमागच्या दृष्टीकोनाचे वर्णन करण्यात आले आहे. तसेच देशासाठी बलिदान देणाऱ्या शहीद जवानांच्या पराक्रमाचाही त्यात उल्लेख आहे. यावेळी बोलताना जावडेकर यांनी या गीताच्या निर्मितीबद्दल दूरदर्शन आणि प्रसारभारतीचे अभिनंदन केले. या गीतामुळे स्वातंत्र्यदिनाच्या सोहळ्यात रंगत येईल, असे ते म्हणाले.
जावेद अली यांनी स्वरबद्ध केलेल्या या गीताचे बोल आलोक श्रीवास्तव यांनी लिहिले आहेत तर दुष्यंत यांनी त्याला संगीतबद्ध केले आहे.दूरदर्शनची विशेष निर्मिती असलेले हे गीत दूरदर्शन आणि आकाशवाणीच्या सर्वच केंद्रातून प्रक्षेपित केले जात आहे. या गीताचा अधिकाधिक प्रसार व्हावा या हेतूने त्यावर कुठलाही कॉपीराईट ठेवण्यात आलेला नाही.
यावेळी प्रसारभारतीचे अध्यक्ष डॉ. ए. सूर्यप्रकाश, कार्यकारी प्रमुख शशी शेखर वेंपत्ती यांच्यासह माहिती आणि प्रसारण विभागाचे अनेक अधिकारी उपस्थित होते.
S.Tupe/R.Aghor/P.Kor
(Visitor Counter : 269
रस्ते वाहतूक आणि महामार्ग मंत्रालय
देशातील राष्ट्रीय महामार्गांची लांबी
(नवी दिल्ली, 27 डिसेंबर 2018
राष्ट्रीय महामार्गांची लांबी 31.03.2014 ला 91,287 किलोमीटर होती. ती वाढून 1,31,326 किलोमीटरवर पोहोचली आहे. सध्याच्या राष्ट्रीय महामार्गांमध्ये केलेल्या सुधारणा आणि सुमारे 39,040 किमी राज्य रस्ते राष्ट्रीय महामार्ग जाहीर केल्यामुळे ही वाढ झाली आहे.
2014-15 पासून नवे राष्ट्रीय महामार्ग म्हणून अधिसूचित करण्यात आलेल्या राज्य रस्त्यांची संख्या
|
|
वर्ष
|
|
2014-15
|
|
2015-16
|
|
2016-17
|
|
2017-18
|
|
2018-19
|
|
एकूण
|
|
लांबी 
|
|
5,662
|
|
3,180
|
|
13,148
|
|
12,399
|
|
4,651
|
|
39,040
रस्ते वाहतूक आणि महामार्ग राज्यमंत्री मनसुख एल मांडवीय यांनी आज लोकसभेत एका प्रश्नाला उत्तर देताना माहिती दिली.
N.Sapre/S.Kakde/P.Kor